Inter quos Karitas inlibata manet idcirco notum fieri volumus omnibus presentibus hac futuris, qualiter monachi sancti Marcelli martiris excamium fecerunt cum quodam homine ex familia sancti Marcelli, nomine Benigno, et fratribus ejus, ex quodam curtile que adjacet in villa que dicitur Oratorium, qui ex omnibus partibus terram beate Marie matris Domini terminare videtur, atque supra eundem curtile edificata est ipsa ecclesia. Econtra recepit supradictus Benignus et fratres sui curtile unum in ipsa villa, et campum et curtile ita terminatur, scilicet ipsorum hereditas, de uno latus, atque ex alio beate Marie matris Domini, nempe ex frontibus ambis via publica terminare videtur. Supradictus vero campus, ex lateribus ambis, Berno et fratres sui terminare videntur, de uno quoque fronte conturno, sed et de alio ex eorum hereditate terminare videntur. Infra quoque istas terminationes inter se firmitatis testimonium istud excamium in invicem confirmaverunt, ut una queque pars, in secula seculorum et usque in eternum, sicut in ista carta continetur, absque aliqua lite vel contentione, possideat teneat atque disponat. Si quis autem heredum nostrorum, aut in presenti aut in futuro successorum, hoc disrumpere voluerit, non valeat adimplere quod repetit, sed convictus fisco comitale persolvat pondo librarum monete publice argenti sexaginta. Similiter autem Gobertus, major, et fratres ejus Adalgarius et Constabolus et heredes sui, pro animarum hac patrum vel matrum suarum remedio, alodium quodque in ipso loco habere videbantur, beate Marie genetricis Dei concesserunt, ut pius Dominus animarum suarum a penis inferni et a doloribus suis liberare dignetur, sine alicujus calumpnia vel contradictione, et ut hoc concamium firmum et stabile permaneat. Actum Oratorio villa in Dei nomine publice, feliciter. S. Benigni. S. Berengarii. S. Alramni. S. Galterii. S. Folcherii qui fieri et firmare rogaverunt. S. Gotberti, judicis; S. Adagarii; S. Constaboli fratribus ejus qui consenserunt. S. Constantii. S. Odulrici. S. Raddoardi. S. Ingelberti. S. Gonterii. S. Sillefride. Datum per manum Rotberti, die dominico anno VIII°. Rotberti regis, feliciter.